Juraj Bartusz

Juraj Bartusz (* 23. október 1933, Kamenín – † 25. september 2025, Košice) bol slovenský sochár, grafik, performer a neoavantgardný umelec.

V 60. rokoch 20. storočia vystavoval s výtvarnou skupinou Konkrétistov (vedenou teoretikom umenia A. Pohribným). Bol manželom (19611984) sochárky Márie Bartuszovej. Jeho súčasnou manželkou je poetka Jana Bodnárová. Pôsobil ako učiteľ na Vysokej škole výtvarných umení v Bratislave (19901999), neskôr založil a pedagogicky od roku 1999 pôsobí na Katedre výtvarných umení a intermédií na Fakulte umení Technickej univerzity v Košiciach. V roku 1992 bol na Akadémii výtvarných umení v Prahe vymenovaný za profesora. V roku 2004 dostal Munkácsyho cenu.

 Štúdium 
 19511954 Vyšší škola uměleckoprůmyslová, Praha, Česko (V. Šimek)
 19541958 Vysoká škola uměleckého průmyslu, Praha, Česko (J. Wagner, J. Kavan)
 19581961 Akademie výtvarních umění, Praha, Česko (nár. um. K. Pokorný, K. Hladík)

 Dielo 
„Tie princípy, ktoré sú zavedené, treba porušiť. To aj v umení. Keď neporušíte, tak zostanete stáť na jednom mieste.“

Juraj Bartusz v 60. a na začiatku 70. rokov rozvíjal princípy abstraktného geometrického umenia v priestorových realizáciách. Jeho raná tvorba reflektovala princípy medzinárodných konštruktívnych tendencií, zároveň odpovedala na nové dobové používanie nových sochárskych materiálov a ich možností spracovania. V 60. a 70. rokoch sa radia k atraktívnym jeho alumíniové ohýbané abstrakcie z plechu a následne priestorové plastiky inšpirované témou vesmíru a kozmonautiky – Hlava kozmonauta, Časopriestorové plastiky realizované z rezaného alebo liateho hliníka. V 80. rokoch sa začal venovať s performatívnymi formami tvorby v podobe hádzania tehiel do tuhnúcej sadry, vytváraniu autorských techník akčnej podoby umenia a maľby, grafiky. Je účastníkom a organizátorom niekoľkých ročníkov Medzinárodného sochárskeho sympózia v kove, usporiadaných Východoslovenskými železiarňami v Košiciach (1967, 1968), ktoré založil spolu s Františkom Patočkom. Z toho vzišli realizácie veľkorozmerných, verejných sôch v priestore: napr. Súhvezdie veľký voz, ktoré bolo v roku 1978 úradne odstránené, Vesmírna brána (teraz osadená pri vchode do Technickej univerzity na Letnej ulici v Košiciach). Spolupracoval s architektom Pavlom Merjavým na realizácii Pamätníka Krompašskej vzbury (Krompachy, Slovensko). V roku 1966 vytvoril súsošie Brána kozmonautov (Sídlisko Podhradová, Košice). Je autorom nadrozmernej sochy Pocta Gagarinovi (19761979), ktorá sa nachádza v Košiciach v mestskej časti Šaca. Je autorom bronzovej sochy – pocty maliarovi Júliusovi Jakobymu 19771980, osadenej v priestore Alžbetinej ulice,JÚLIUS JAKOBY  – old.kosice.sk v centre Košíc.

 Štúdium 
 19511954 Stredná škola uměleckoprůmyslová, Praha (V. Šimek)
 19541958 Vysoká škola uměleckoprůmyslová, Praha (J. Wagner, J. Kavan)
 19581961 Akademie výtvarných umění, Praha (prof. K. Pokorný, K. Hladík)

 Samostatné výstavy, selekcia 
 1967 Plastiky a kresby, Kaviareň Jalta (s Máriou Bartuszovou), Košice
 1973 Sochy, Východoslovenská galéria, Košice
 1974 Sochy, Galéria C. Majerníka, Bratislava
 1988 Galéria umenia Nové Zámky
 1992 Retrospektíva, Štátna galéria, Banská Bystrica
 1992 Retrospektíva, Galéria J. Jakobyho, Košice
 1992 Retrospektíva, Považská galéria umenia, Žilina

 Kolektívne výstavy, selekcia 
 1966 Výstava mladých, IX. Kongres AICA, Moravská galéria Brno, Česko
 1967 Trinásť ze Slovenska, Špálova galerie, Praha, Česko
 1967 Socha v meste, Bratislava, Slovensko
 1967 Socha Piešťanských parkov 67, Piešťany, Slovensko
 1968 Sculpture Tchécoslovaque de Myslbek à nos jours, Musée Rodin, Paríž
 1969 Klub konkrétistů, Galerie umění, Karlovy Vary, Česko
 1970 Klub konkrétistů, Dům pánu z Kunštátu, Brno, Česko
 1970 Z tvorby východoslovenských výtvarníkov 19601970, Východoslovenská galéria, Košice, Slovensko
 1970 Z tvorby východoslovenských výtvarníkov 19601970, Galéria výtvarného umenia, Prešov, Slovensko
 1970 Polymúzický priestor – Socha, objekt, svetlo, hudba, Kúpeľný ostrov – Piešťany, Slovensko
 1992 Šedá cihla 35/92, Galerie u Bílého jednorožce, Klatovy, Česko
 1995 Šesťdesiate roky, Slovenská národná galéria, Bratislava, Slovensko
 2010 Juraj Bartusz. gestá / body / sekundy, Slovenská národná galéria, Bratislava, Slovensko

 Zbierky 
 Albertina, Viedeň, Rakúsko
 Banické múzeum v Rožňave, Slovensko
 Galéria mesta Bratislavy, Bratislava, Slovensko
 Stredoslovenská galéria, Banská Bystrica, Slovensko
 Východoslovenská galéria, Košice, Slovensko
 Galerie umění Karlovy Vary, Česko
 Galéria Miloša Alexandra Bazovského v Trenčíne
 L. Kassák Museum, Galéria umenia v Nových Zámkoch
 Museum of Fine Arts in Budapest, Maďarsko
 Muzeum umění Olomouc, Česko
 Nitrianska galéria, Slovensko
 Národní galerie v Praze, Česko
 Považská galéria umenia, Slovensko
 Pécs City Art Gallery, Maďarsko
 Sbírka První slovenské investiční skupiny (PSIS)
 Slovenská národná galéria, Bratislava, Slovensko
 Slovenské národné múzeum, Bratislava, Slovensko
 Villa Merkel / Galerien der Stadt Esslingen am Neckar, Nemecko
 Východoslovenské múzeum, Košice, Slovensko
 Šarišská galéria v Prešove, Slovensko

 Bibliografia, selekcia 
 BARTOŠOVÁ, Zuzana. Juraj Bartusz. In. Výtvarný život 30, 1985, č. 8, s. 2426
 POHRIBNÝ, Arsén. Spod znamenia princípu konštrukcie. Klub konkretistov po dvadsiatich rokoch I. In.: Výtvarný život 36, 1992, č. 23, s. 214
 kol. Šesťdesiate roky, Slovenská národná galéria : Bratislava, 1995
 BAJCUROVÁ, Katarína. Geometrické tendencie v slovenskom sochárstve. In.: Premeny sochárstva 19601990. Zborník referátov z medzinárodného kolokvia. Bratislava, 1994, s. 2633
 Bartusz: Ekologicko-sociologická inštalácia : Katalóg výstavy : Považská galéria umenia v Žiline [malá výstavná sieň] od 13. 10. 199411. 12. 1994. Žilina: Považ. gal. umenia, 1994. ISBN 8088730104
 POHRIBNÝ, Arsén. Klub konkrétistů. Praha : Kant, 1997, s. 2223, 107
 BÜNGEROVÁ, Vladimíra, Katarína BAJCUROVÁ a Lucia GREGOROVÁ-STACHOVÁ. Bartusz: Gestá, body, sekundy. Bratislava: Slovenská národná galéria, 2010. ISBN 9788080591519.
 VRBANOVÁ, Alena: Alternatívna Slovenská grafika. Netradičné, experimentálne a autorské podoby slovenskej grafiky v druhej polovici 20. storočia. Bratislava : Roman Fecik Gallery, 2019
 GERŽOVÁ, Jana: Rozhovory o maľbe. Pohľad na slovenskú maľbu prostredníctvom orálnej histórie. Bratislava: VŠVU a Slovart, 2009.

 Ocenenia 
 2024 – Rad Ľudovíta Štúra II. triedyPrezidentka udelila vyznamenania 33 osobnostiam

 Referencie 

 Externé odkazy 

 Juraj Bartusz na webe Paměť národa

Kategória:Osobnosti z Kamenína
Kategória:Slovenskí sochári
Kategória:Slovenskí grafici
Kategória:Vyučujúci na Vysokej škole výtvarných umení v Bratislave
Kategória:Vyučujúci na Technickej univerzite v Košiciach
Kategória:Držitelia Radu Ľudovíta Štúra II. triedy